Kiimaiset poliisit on rangaistukseksi Suomen kansalle vierasmaalaisten poliisisarjojen palvonnasta. Sarjan päähenkilöt ovat kolme poliisia - aviopari Marita ja Hessu sekä Maritan vanha rakkaus, Oiva. Marita ja Oiva tapaavat vuosien jälkeen ja karkaavat kesken poliisioperaation metsään. Elokuun pehmeässä lämmössä poliisit yrittävät löytää täyttymykselle sijaa ja pelastaa maailman pahuudelta. Kolmiodraaman pyörteissä he kohtaavat missejä, murhaajia, pappeja ja kavaltajia - kiimaa,rikoksia, kyyneleitä. Lopuksi he kohtaavat rikoksen, jota ei ole kirjattu lakiin. Viisiosainen sarja on TV2 Teatteritoimituksen tuotanto vuodelta 1993.